Քրոջից միշտ վախեցել է: Միշտ Բանուի հայացքն իր վրա տեսնելիս լեզուն կապ էր ընկնում: Բանուն միշտ զննող հայացքով էր նայում, բայց նրան զննելն անհնար էր: Նա ճիշտ Ռոզի հակապատկերն էր. նրա առաքինությունն անթափանց էր: Նման էր հին այբուբենով գրված գրքի: Մուսթաֆան որքան էլ փորձեր նրա նպատակը հասկանալ, բացահայտել նրա խորհրդավորությունը, չէր կարողանում: Սակայն աշուրեի ամանը վերցնելիս փորձեց հնարավորինս բարեհամբույր լինել: